《次韵方泳道见寄》
宋代·高斯得

延首浙河外，浮氛翳青天。
下有豺与贙，纷其集中田。
况复直岁祲，蒿莱莽连阡。
民流入他郡，百进而无人烟。
咨予忝观风，七州命所悬。
驻车问疾苦，入耳潸潸然。
期令万苍黔，生意春无边。
一网猎群饕，其敢诿力绵。
天王自圣明，疑旒蔽其前。
曰此何罪辜，百诬饮贪泉。
奉使既不称，还印归民编。
南窗可笑傲，双溪恣流连。
不贪金门步，不慕东壁躔。
但愿紫皇寤，赤子逃烹煎。
贤聚国脉壮，吏良民瘼痊。
臣虽就九死，没齿无怨言。
方子远投赠，厉我弥贞坚。
枯木已无心，安能被朱弦。
江水徜可楫，吾其剑西川。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。